da en da nl ca da da de es da da da da da da da da sv da da da da da da da da da da en da en nb en sv da en da da da de da da da da da da da da da da da da da nl da en da da es nl da
Moesgaard Museum inviterer til Vikingedage i sommerferien | Moesgaard Museum
15.6.2022 16:05:27 CEST | Moesgaard Museum
Få sanserne fyldt op og kom helt tæt på vikingetiden med oplevelser for både børn og voksne
Vikingeaktiviteter for børn og voksne på Moesgaard Vikingedage. Foto Moesgaard Museum
Oplev vikingetiden helt tæt på, når Moesgaard Museum inviterer til Vikingedage ved Moesgaard Strand fra 28. juli – 31. juli.
Her kan besøgende udforske vikingetidens autentiske liv, håndværk, handel, mad, lege, sagn og musik og på egen krop lytte, smage, dufte, prøve og føle sig igennem oplevelserne på lejrpladsen.
Der bliver mulighed for at deltage i mange forskellige aktiviteter og lære en masse om vikingernes liv blandt andet slå ild, bage brød, danse, lege vikingelege, høre sagn og sagaer, se og prøve vikingetidens værktøj og opleve vikingernes heste helt tæt på. Vikingerne på pladsen vil fortælle, vise frem og demonstrere, mens der skal slagtes, flås og plukkes, smeden arbejder ved sin esse og viser sit håndværk frem, og der skal laves læderarbejde, plantefarvning, keramik og glasperler. Der bliver også mulighed for at følge et vikingemåltid fra råvarer til færdig ret, som man naturligvis også kan smage.
Vikingedagene afløser det tidligere Vikingetræf, som har måttet aflyses to somre i træk på grund af Coronaepidemien. Den ufrivillige pause har Moesgaard Museum brugt til at nytænkte formidlingen og aktiviteterne på pladsen og til at relancere vikingeeventen med nyt indhold og navn.
”Vi har brugt de forrige års aflysninger til at udvikle på indholdet af Vikingedagene, så vi nu kan give både børn og voksne en endnu bedre oplevelse ved at komme helt tæt på livet i Vikingetiden og ikke kun være tilskuere. Vi glæder os rigtig meget til igen at dele duften af bål og lyden af vikingernes værktøj med vores gæster på den helt unikke lejrplads ved Moesgaard Strand,” siger projektchef ved Moesgaard Museum, Niels Kier Rye.
Moesgaard Vikingedage foregår fra torsdag 28. juli til søndag 31. juli. Vikingelejren er åben hver dag fra kl. 10-17. Vikingelejren ligger ved Moesgaard Strand – find information om pladsen, parkeringsmuligheder og adgangsveje samt program og køb billet på https://www.vikingedage.dk/
Moesgaard Vikingedage 28.- 31. juli hver dag fra 10-17
Dagsbillet voksen 160 kr. Dagsbillet børn 30 kr.
Billetter kan købes på webshoppen på www.moesgaardmuseum.dk eller https://www.vikingedage.dk/
Billetten giver på dagen også adgang til Moesgaard Museum.
For børnMoesgaard MuseumMoesgaard StrandsommerferieaktiviteterSommer i AarhusVikingedagevikingetidVikingetræf
For yderligere information om Moesgaard Vikingedage kontakt projektchef Niels Kier Rye, Moesgaard Museum, på mobil 21259358 eller mail nbr@moesgaardmuseum.dk
Vikingeaktiviteter for børn og voksne på Moesgaard Vikingedage. Foto Moesgaard Museum
Moesgaard Vikingedage finder sted 28. juli - 31. juli. Foto Moesgaard Museum
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022